Тăмана чĕппине амăшĕнчен салам каласа шăрçа тыттартăм. Вăл мана уçă пачĕ. Арчине уçрăмăр та флейта туртса кăлартăмăр. Тахăшĕ тӳрех флейта калама пуçларĕ. Кĕвĕ янăранăçемĕн асамçă хĕрсем пĕрин хыççăн тепри киле таврăнма тытăнчĕç. Тӳрех ташлама-юрлама, кула-кула тĕрлĕ вăйă выляма пикенчĕç: шӳтлеççĕ, сикеççĕ, вĕçеççĕ, пытанчăкла выляççĕ. Унтан кашнийĕ пĕчĕк чашăк илсе çил ачи патне çывхарчĕ, ăна шерпет ĕçтерчĕ. Унăн сăнĕ çуталма пуçларĕ. Шерпетне вăл мана та ĕçтерчĕ. «Кайрăмăр!» — терĕ хавассăн.